© Nemes Z. Márió, 2025

© Jelenkor Kiadó, 2025

Minden jog fenntarva

Borítóképek © Szinyova Gergő

Szerzőfotó © Máté Péter

A borító Szinyova Gergő képeinek felhasználásával készült:

Untitled (Memento, Stoic, The Great Moment) acrylic on paper, 36 × 26 cm, 2024

Untitled (Memento, Stoic, An Other Great Moment) acrylic on paper, 36 × 26 cm, 2024

A kötet megírásának idején a szerző a Visegrádi Irodalmi Rezidens Program támogatásában részesült.

Felelős kiadó Nagy Boglárka

A Jelenkor Kiadó a Libri Könyvkiadó Kft. imprintje

Felelős szerkesztő Szenderák Bence

A szöveget gondozta Ruttkay Helga

Borítótervező Féder Márta

Műszaki szerkesztő Széplaki Gyöngyi

Tördelte Kaposvári Franciska

Az elektronikus verziót az eKönyv Magyarország Kft. készítette

www.ekonyv.hu

ISBN 978-963-518-442-2

Tartalom

A római jog története és institúciói

A költészet másnapja

Disznósajt

Derűs alkalmatosság

Outfit

A harmadik pénisz

Az Úr köldöke

Incubus

Az alanyi költő halála

Succubus

Szeretet

Központi kérdés

Cocytus

Zsák

Kinövök újra

Nagyobb Hasbeszélők

Homunculus II.

Óda a második személyhez

Holdbéli fecskendő

Homunculus I.

Propaganda

Ugrálóvár

Számolóbetegség

Glory Hole

Bristol-skála

Ítélet

A BAROKK felemelése

32

Hol voltál, amikor felosztották a világot?

Csendhez való jog

Dark Shit

A Föld haragja

Bevezetés az ALAPNYELVBE

Tündérek országa

Puszibolt

Jobb híján

Utazás előtt mindig végrendeletet írtak a 18. században

Nulla világ

Szeretetnyelv

Bea álma

Nimfa

Dologidő

Tiszta férfiúság

Fog

Szépasszonyok

Dungeon Keeper

Hazajáró

BAROKK

A Mester kertje

Sematikus fa

Kukorelly trikója

Tarzan, Jane és Kölyök

Életmódváltás

Moloch

Rovarvár

Több millió magyar kapta meg ezt az üzenetet karácsony előtt

Örömteli Igazság

Csillagok irányítása

Szövetségi kérdések

Térey-redivivus

Öcsike

S megfulladunk, ha majd

Új égitest

Életfogytiglan

Örökkévaló fényes felhőben

A szerző jegyzete

„…Ott, hol kiről-kiről hiven beírva van,

Jó, rossz, miről egykor be kell számolnia,

Egy szót írnak be most: misericordia.”

Arany László

„Kívülről nézve nem érti senki, hogy a másvilágé akarok lenni!”

DJ Pókszörny

„Lészen az utolsó napokban, azt mondja az Isten, kitöltök az én Lelkemből minden testre: és prófétálnak a ti fiaitok és leányaitok, és a ti ifjaitok látásokat látnak, és a ti véneitek álmokat álmodnak.”

Cselekedetek 2:17–21

„Mivel IRODALOMTÖRTÉNETILEG

hitelesített eszközeim vannak

a megváltásra, nem kell semmit

kitalálnom. Úgy mondom,

ahogy van. Stricto sensu.”

Nemes Z. Márió

A római jog története és institúciói

A FIDESZ első pápai rendezvényét

a pater familias engedélyezte rendőrművészeti

eszközökkel, mert úgy tűnik, hogy

senki nem cselekszik csalárdul,

ha a saját jogát gyakorolja.

A FOGALMAK ekkor még

üresek voltak, és arra vártak,

hogy jöjjön a Mester.

De a flóra és fauna már rég készen állt.

A Nagy Pán oszlik az Esterházy-parkban,

és Franz Anton Maulbertsch 1781–1783

között kifesti a Nagytemplomot.

Proserpina szülei szerint túl kövér vagyok.

De így is fel lehet építeni egy világot.

Persze ez a világ nem volt új, csak aludt.

Régi Mesterek táplálták húsukból, amíg

a HALÁLHUMUSZBAN gubózott.

Állítólag Maulbertsch fiatal lányok mell-

bimbójából fakasztotta a pirosat, amiből

aztán a Nagytemplom freskóin az irgalom

izzik. De ne legyünk naivak, minden jön

valahonnan, legfeljebb nem akarjuk tudni.

Vajon Kövér László ismerte az ősi bimbók

forrását? Mert a BAROKK nem csak úgy

kipattant, mint Pallasz Athéné. Számon-

kérhető valaki? Ne hagyjátok a húsgyárat

aludni! A helytörténet sohasem ártatlan.

Mert a Kis Démonológiák létünk Nagy Szavai

immár. A Mester értette ezt, miközben

a BAROKK idézte meg a Mestert, ahogy a kígyó

saját farkába. Nem Pallasz Athéné, csak szereti

magát antik mezben mutogatni.

És kész volt a generáció, aki ebbe a FASBA

akart halni. Láttam a Jogi Egyetemen.

(A rómaiaknál FAS volt

mindaz, ami az istenséget megillette.

Ebből megbuktam, de a pótvizsgán sikerült

átmenni, mert a Mester súgott.)

Régi csoporttársaim már államtitkárok.

A mi vállunkon áll a Mester, a mi

TEJÜNKBŐL fakad a BAROKK. Pedig nem

Pallasz Athéné. Figyelmezz az intő jelekre,

lásd a stigmákat a DISZKÓTRÓNON!

Állítólag Maulbertsch nem akarta megfesteni

a Feltámadást, mert az ő Jézusa sose

halt meg, csak a HALÁLHUMUSZBAN

erjedt, hogy aztán Büntető Mesterként

térjen vissza 2006 őszén.

Azóta már csak a gyümölcsöt élvezzük,

amely egy termő dologból időszakonként

természetes úton jön létre az anyadolog

sérelme nélkül. Lám, Hádész étkeit kínálom,

bűntudat nélkül, mert ki szabadítana ki

a halálnak testéből? És amúgy is: miért?

A költészet másnapja

Hogy mi történt a BAROKK FEMINA

óta? Nyilván a Semmi. Ti talán éltetek?

Holtomiglan? A költészet másnapján?

Amikor a vers szétnyílik, mint egy holt-

ág, mint valami idilli verdesészaj?

Nem ezt ígérték, és nem ezt ígértem.

De most számonkérem 43 évem,

mióta Bayer Zsolt gyomrában ROHADVA

mattfényű ribanczseléként rajongok.

Disznósajt

1.

Barlangfestményt festek a kezemmel. Van a képen minden jó, rénszarvas meg a Szőrös Bohóc, akivel bevásárlás közben találkoztunk a Prímában. Arcára fagyott a piros vigyor, amikor belenyúltam a disznósajtba, de ez segíteni fog a festésben, hiszen a barlangban minden állókép lesz. Annyira szeretnék disznósajtban lakni! A Szőrös Bohóc el akart kísérni a barlangba, mondván, el tudná játszani az államállat elejtését. Szerintem csak meg akarta nézni, hogy nem festek-e kakival, de én azt mondtam neki: „Kedves Szőrös Bohóc, én már nagy vagyok, és önálló állam!” Ettől azonban még izgatottabb lett, és disznósajtot rakott a szájába, úgy vicsorgott tovább, amíg a Nap körbe nem járta a Príma parkolóját. Erre a bal karomból kiszakítottam egy egész izomnyalábot, mert már azt se tudtam, mit csinálok, annyira felkavart a bevásárlás. És én még azt hittem, hogy csupán kaki! Nahát, milyen buta vagyok!

2.

A disznósajtpalettámból megcsinálom az eget, és hagyok még a rénszarvasokhoz is. Szinte repesnek. De nem mozdulhatnak meg, hiszen a JUDITOK merevséget követelnek minden élőlénytől. Nekem még nem árulták el, hogy ma kit termékenyítünk meg. A XIII. kerületben rengeteg az esélyes. Például itt van Dóri, akivel legutóbb randiztam a Szent István parkban. Ő erről nem tudott, azt hitte, csak barlangfestményeket megyünk nézni. Mindenesetre remélem, ma Dórit termékenyítjük meg, hiszen megérdemelne egy önálló államot.

3.

De nem akarok ennyire előreszaladni. Amúgy is túl önző lenne a Dórival való kivételezés, még a végén kicsúfolnak minket. Meg kiderül, hogy csak doktori hallgató. De ez távolról sem kaki! Ilyenkor azt hiszem, nem is kell Kozmoszt zabálni. Ne legyenek illúzióid, a Szőrös Bohóc nyelve hegyén minden múlt megfordult már. Tavaly nyáron például dárdákkal hajtottam szakadékba Dórit. De ezt már annyiszor elmondtam, hogy már én is unom, amikor a legújabb őskor kamaszodik. Szóval Dórit szakócával vártam a szakadékban, aztán mégis ő hívott meg a grillre. A Kozmosz = lassú tűz.